খুনের শিকার জয়ন্ত বাবুর বাবার নাম সনু বাবু। ঢাকার অদূরে সাভারের তেঁতুলঝোড়া এলাকার আউয়ালের বাড়িতে ভাড়া থাকেন। তাঁর দুই ছেলে। বড় ছেলে জয়ের বয়স সাত বছর। জয়ন্ত বাবুর পরিবার ও পুলিশের সঙ্গে কথা বলে জানা গেল, জয়ন্ত গত রোববার (১ জুলাই) সকাল ৯টার বাসার সামনে খেলছিল। কিন্তু ১০টার পর আশপাশের কোথাও আর তাকে খুঁজে পাওয়া যাচ্ছিল না। তখন সনু বাবু একই বাড়ির ভাড়াটে আল আমিনকে নিয়ে পুরো এলাকায় মাইকিং করে বেড়ান। কিন্তু সন্ধ্যার পরও জয়ন্তের কোনো খাঁজ পাওয়া যায় না। পরে রাতে জয়ন্তের নিখোঁজ হওয়ার ঘটনায় তার বাবা সাভার থানায় সাধারণ ডায়েরি (জিডি) করেন। এ ঘটনা তদন্ত করার দায়িত্ব দেওয়া হয় সাভার থানার উপপরিদর্শক (এসআই) আজগার আলীকে।